
VILNIAUS MIESTO SAVIVALDYBĖS
ŽMOGAUS TEISIŲ KOMISIJOS

POSĖDŽIO PROTOKOLAS NR. 12

2025 m. vasario 26 d. Nr. 9-14/25(1.1.104E-TAR)
Vilnius

Posėdis įvyko nuotoliniu būdu per Teams programą (posėdis transliuotas Youtube kanalu https://www.youtube.com/watch?v=St-FNYHgePc)  2025 m. vasario 21 d. 11.00 val.-13.00 val..
[bookmark: posPirmOficialus11][bookmark: __Fieldmark__3326_18712267361][bookmark: posPirmOficialus1][bookmark: __Fieldmark__1704_18712267361][bookmark: __Fieldmark__4749_18712267361]Posėdžio pirmininkė – Tarybos narė, Komisijos pirmininkė Ieva Dirmaitė.
[bookmark: posSekrOficialus11]Posėdžio sekretorė – Tarybos veiklos administravimo skyriaus vyriausioji specialistė Lina Matulaitė.
Posėdyje dalyvavo 16 Komisijos narių: Ieva Dirmaitė, Dovydas Skarolskis, Mantas Benkunskas, dr. Rasa Račienė, Almantas Stankūnas, Nerija Stasiulienė, Jekaterina Mickevičienė, Lilija Henrika Vasiliauskė, Indrė Petkevičienė, Regina Krukonienė,  Lina Januškevičiūtė, Genovaitė Paliušienė, Greta Kin,  Jūratė Šeduikienė, Loreta Trakinskienė, Viktor Ostrovnoj.
Nedalyvavo: Gedas Batulevičius.
Kviestieji asmenys: vicemerė Simona Bieliūnė, Administracijos direktorius Adomas Bužinskas, Socialinės gerovės skyriaus patarėja Laura Naudžiūnaitė, Lietuvos aklųjų ir silpnaregių sąjungos ekspertas Andžejus Ravanas, Lietuvos žmonių su negalia sąjungos Vilniaus neįgaliųjų dienos centro atstovė, Vilniaus miesto savivaldybės Asmens su negalia gerovės tarybos pirmininko pavaduotoja Ginta Žemaitaitytė-Buinevičė.

DARBOTVARKĖ:
[bookmark: darbotvarkesXML]1. DĖL KOMISIJOS 2025-02-21 DARBOTVARKĖS TVIRTINIMO.
2. DĖL VILNIAUS, ŽMOGAUS TEISIŲ MIESTO, DEKLARACIJOS.
3. DĖL LIETUVOS AKLŲJŲ IR SILPNAREGIŲ SĄJUNGOS PRAŠYMO DĖL VIEŠOJO TRANSPORTO KAINODAROS KEITIMO IR KOKYBĖS.
4. DĖL VILNIAUS PRISIJUNGIMO PRIE ICORN MIESTŲ TINKLO EIGOS.
5. KITI KLAUSIMAI.

1. SVARSTYTA. DĖL KOMISIJOS 2025-02-21 DARBOTVARKĖS TVIRTINIMO.
Konstatuojama, kad kvorumas yra ir pradėtas posėdžio vaizdo ir garso įrašas. Įrašas saugomas Lietuvos Respublikos dokumentų ir archyvų įstatymo nustatyta tvarka informacinėse laikmenose bei skelbiamas viešai Savivaldybės interneto svetainėje.
Posėdžio pirmininkė Ieva Dirmaitė kviečia patvirtinti posėdžio darbotvarkę ir prašo sukeisti darbotvarkės klausimus ir pirmu klausimu svarstyti 3 klausimą.
Prieštaraujančių nėra.
NUSPRĘSTA.  Patvirtinti Komisijos 2025-02-21 posėdžio darbotvarkę, sukeičiant vietomis darbotvarkės 2 klausimą su 3 klausimu.

2. SVARSTYTA. DĖL VILNIAUS, ŽMOGAUS TEISIŲ MIESTO, DEKLARACIJOS.
Klausimo svarstyme dalyvauja vicemerė Simona Bieliūnė, Administracijos direktorius Adomas Bužinskas, Socialinės gerovės skyriaus patarėja Laura Naudžiūnaitė.
Posėdžio pirmininkė Ieva Dirmaitė pasisako apie deklaracijos svarbą Vilniui ir tarptautiniame kontekste, pakviečia vicemerę Simoną Bieliūnę pasisakyti.
S. Bieliūnė informuoja, kad Vilniui Žmogaus teisių miesto vardo siekti pasiūlė Europos komisijos Žmogaus teisių agentūros (FRA) delegacija. Įgarsina priežastis dėl kurių tai buvo pasiūlyta. Antras žingsnis, kurį Europos komisija pasiūlė, tai parengti Žmogaus teisių miesto deklaraciją, kas ir yra pateikta. Sako, kad tokios Deklaracijos turėjimas yra pagrindas judėti prie Žmogaus teisių strategijos pasirengimo, kurioje būtų atliepta visų žmonių grupių poreikių svarba. Informuoja, kad Deklaracijos rengimas buvo paremtas kitų miestų deklaracijų pagrindu, ypač Vienos. Atsako į pateiktus klausimus.
L. Naudžiūnaitė pristato parengtą Deklaracijos projektą. Supažindina su jos tikslu ir uždaviniais. Išsamiai supažindina su Deklaracijos straipsniais. Atsako į pateiktus klausimus.
Klausimus pateikė A. Stankūnas.
Posėdžio pirmininkė kviečia pereiti prie gautų pasiūlymų.
A. Stankūnas pristato pateiktus savo siūlymus. Siūlo Deklaraciją papildyti straipsniu arba preambule susijusiu su pažiūrų ir žodžio laisve.
Nuomones išreiškia I. Dirmaitė, J. Mickevičienė, A. Stankūnas.
Posėdžio pirmininkė kviečia balsuoti dėl palaikymo pateiktai straipsnio formuluotei „1 straipsnis. Žmogaus teisių požiūriu grindžiami politiniai ar administraciniai sprendimai:“.
„Už“ – A. Stankūnas, V. Ostrovnoj (2);
„prieš“ – I. Dirmaitė, L. Januškevičiūtė, D. Skarolskis, R. Krukonienė, J. Šeduikienė,                              I. Petkevičienė, M. Benkunskas, G. Paliušienė (8);
„susilaikė“ – L. H. Vasiliauskė, J. Mickevičienė, L. Trakinskienė, N. Stasiulienė (4).
dr. R. Račienė balsavime nedalyvavo.
Siūlymui nepritarta.
A. Stankūnas išreiškia repliką po balsavimo.
A. Stankūnas Preambulės formuluotės „pripažindama, kad žmogaus teisės yra laisvės, teisingumo, saugumo ir taikos pasaulyje pagrindas“ siūlo per daug nesureikšminti, kadangi nepagrįsta teigti, kad yra pagrindas, nes kitos valstybės skirtingai suvokia ir priima žmogaus teises ir siūlo šią formuluotę „pripažindama, kad žmogaus teisės daro įtaką asmenų laisvei, teisingumui, saugumui ir taikai pasaulyje“. 
L. Naudžiūnaitė pateikia komentarą.
Vyko diskusijos.
A. Stankūnas siūlo nebalsuoti dėl šio punkto.
A. Stankūnas punkte „- pasirašė Lietuvos įvairovės chartiją, kuria įsipareigojo užtikrinti lygias galimybes darbo vietoje nepriklausomai nuo asmens amžiaus, lyties, negalios, rasės, etninės kilmės, tautybės, seksualinės orientacijos ir lytinės tapatybės bei religinių įsitikinimų;“ siūlo išbraukti žodžius „ir lytinės tapatybės“. Pateikia argumentus.
Nuomones išreiškia L. Naudžiūnaitė, L .H. Vasiliauskė, L. Januškevičiūtė, A. Stankūnas.
Posėdžio pirmininkė kviečia balsuoti dėl palaikymo keisti minėtą formuluotę išbraukiant žodžius „ir lytinės tapatybės“.
„Už“ – A. Stankūnas (1);
„prieš“ – I. Dirmaitė, L. Januškevičiūtė, D. Skarolskis, J. Šeduikienė, L. H. Vasiliauskė,                              I. Petkevičienė, M. Benkunskas, G. Paliušienė, V. Ostrovnoj (9);
„susilaikė“ – R. Krukonienė, J. Mickevičienė, L. Trakinskienė (3).
dr. R. Račienė, N. Stasiulienė balsavime nedalyvavo.
Siūlymui nepritarta.
A. Stankūnas  punkte „- patvirtino  strategijas  ir  veiksmų  planus,  kuriais  siekiama  spręsti
gyventojų integracijai bei gerovei reikalingas priemones bei skiria finansavimą jų įgyvendinimui, lygybės ir pagarbos kiekvieno asmens atžvilgiu užtikrinimui visose Vilniaus miesto savivaldybės veiklos srityse;“ vietoje žodžio „lygybės“ siūlo įtraukti žodžius „lygių galimybių“. Pateikia argumentus.
L. Naudžiūnaitė pateikia komentarą dėl sąvokų skirtumo.
Bendru sutarimu siūloma patikslinti žodžius „lygybės“ ar „lygių galimybių“.
           A. Stankūnas siūlo papildyti 1 straipsnio 2 punktą papunkčiu „visų žmogaus teisių taikymas visiems;“. Pateikia argumentus.
            Nuomones išreiškia L. Naudžiūnaitė, S. Bieliūnė, L. H. Vasiliauskė, I. Dirmaitė.
            Vyko diskusijos.
           A. Stankūnas tikslina formuluotę ir siūlo balsuoti už ją „žmogaus teisių taikymas piliečiams sutinkamai su LR įstatymais“.
Posėdžio pirmininkė kviečia balsuoti už pateiktos formuluotės įrašymą.
„Už“ – A. Stankūnas (1);
„prieš“ – I. Dirmaitė, D. Skarolskis, J. Šeduikienė, L. H. Vasiliauskė, L. Trakinskienė,                              I. Petkevičienė, M. Benkunskas, G. Paliušienė, V. Ostrovnoj (9);
„susilaikė“ – R. Krukonienė, J. Mickevičienė, L. Januškevičiūtė (3).
dr. R. Račienė, N. Stasiulienė balsavime nedalyvavo.
Siūlymui nepritarta.
A. Stankūnas siūlo 1 straipsnio  2 punkto  3  papunktį „nediskriminavimas ir lygybė“ vietoje
žodžių „lygybė“ įrašyti žodžius „lygios galimybės“.
Bendru sutarimu siūloma 1 straipsnio 2 punkto 3 papunktyje „nediskriminavimas ir lygybė“ peržiūrėti sąvokas „lygybė“ ir „lygios galimybės“.
A. Stankūnas prašo pakomentuoti 1 straipsnio 3 punkto „Savivaldybės institucijų, įstaigų ir
įmonių valstybės tarnautojų ir darbuotojų, priimami sprendimai ir vykdomos veiklos grindžiamos žmogaus teisių standartais ir iš jų išplaukiančiais principais visose Savivaldybės kompetencijos srityse.“ sąvoką „žmogaus teisių standartais“.
Nuomones išreiškia L. Naudžiūnaitė, I. Dirmaitė.
A. Stankūnas prašo L. Naudžiūnaitės iki Tarybos posėdžio pateikti informaciją, kur yra LR įstatymuose apibrėžtas „žmogaus teisių standartas“, sutariama pateikti nuorodas į pamatinius žmogaus teises ginančius dokumentus.
A. Stankūnas  1  straipsnio 4 punkte  „Atsižvelgdama  į  tai, kad žmogaus teisės ir laisvės yra
pagrindiniai principai formuojant miesto administracinius, politinius, strateginius procesus, struktūras bei puoselėjant vietos gyventojų gerovę ir darną, Savivaldybė siekia užtikrinti, kad žmogaus teisių ir laisvių užtikrinimo aspektai būtų integruoti į visus jos vykdomus strateginius ir operatyvinius procesus. Šiuo tikslu Savivaldybė rengia, tvirtina ir įgyvendina programas, veiksmų planus bei jų įgyvendinimo priemones, skirtas skatinti atvirumą, įvairovę, dalyvavimą, barjerų neturinčią aplinką ir lygių galimybių užtikrinimą.“ prašo pateikti informaciją, kaip LR įstatymuose apibrėžta sąvoka „įvairovė“.
L. Naudžiūnaitė atsakydama tuomet siūlo apibrėžti sąvoką „barjerų neturinti aplinka“.
A. Stankūnas siūlo papildyti 2 straipsnio 2 punktą „Savivaldybė įsipareigoja nuosekliai įvertinti vietos gyventojų ir pilietinės visuomenės organizacijų pateiktus pasiūlymus bei užtikrinti išsamų ir laiku teikiamą grįžtamąjį ryšį.“ kas bus daroma su gautu grįžtamuoju ryšiu.
S. Bieliūnė pakomentuoja, kad tai bus apibrėžta kituose su Deklaracija susijusiuose dokumentuose.
A. Stankūnas siūlo papildyti  5 straipsnio 4 punktą „Patvirtinus Strategiją, Savivaldybės programos ir veiksmų planai rengiami vadovaujantis jos tikslais, jų įgyvendinimo kryptimis bei principais, siekiant užtikrinti nuoseklią žmogaus teisių ir laisvių integraciją į visų Savivaldybės veiklų ir politikos krypčių formavimą ir vykdymą.“ ir prieš žodį „patvirtinus“ įrašyti žodžius „Savivaldybės tarybai“.
Prieštaraujančių nebuvo.
A. Stankūnas siūlo papildyti 6 straipsnį papildomu punktu „Strategijoje bus išsamiai apibrėžta, kas bus atsakingas už stebėseną, kokie konkretūs rodikliai bus naudojami ir kaip Savivaldybė užtikrins, kad surinkti duomenys turėtų realų poveikį sprendimų priėmimui.“.
S. Bieliūnė pakomentuoja, kad Deklaracijoje nėra aprašinėjamos procedūros, tai – kito dokumento turinys.
Į posėdį prisijungia Komisijos narė Grea Kin.
[bookmark: _Hlk191143947]Posėdžio pirmininkė įgarsina L. H. Vasiliauskės pateiktus pasiūlymus Deklaracijai, kur siūloma Preambulėje prie punkto „pažymėdama, kad Vilniaus miesto savivaldybė, siekdama užtikrinti žmogaus teises ir laisves, lygias galimybes visiems, jų gerbimą:“ įrašyti papildomą punktą „2023 m. vasario 8 d. Tarybos sprendimu prisijungė prie FemCities, tarptautinio moterims draugiškų miestų tinklo;“.  
Prieštaraujančių nebuvo.
Taip pat siūlo aptarti dėl Deklaracijos 5 straipsnio 1 ir 4 punktų, atsižvelgiant į tai, kad įsivertinimas ir strategija turėtų gimti anksčiau nei per metus: „1. Savivaldybė ne vėliau kaip per vienus metus nuo deklaracijos patvirtinimo atliks esamos žmogaus teisių ir laisvių padėties įvertinimą Vilniaus mieste, kurio pagrindu bus rengiama žmogaus teisių ir laisvių užtikrinimo strategija (toliau – Strategija).
4. Patvirtinus Strategiją, Savivaldybės programos ir veiksmų planai rengiami vadovaujantis jos tikslais, jų įgyvendinimo kryptimis bei principais, siekiant užtikrinti nuoseklią žmogaus teisių ir laisvių integraciją į visų Savivaldybės veiklų ir politikos krypčių formavimą ir vykdymą.“
L. H. Vasiliauskė sako, kad pasigenda veiklos tęstinumo Komisijoje. Prioritetas būtų tas, kad greičiau pradėtų veikti Deklaracija.
S. Bieliūnė atsakydama pateikia komentarą.
Posėdžio pirmininkė siūlo palikti formuluotę tokią, kokia ji yra.
Prieštaraujančių nebuvo.
S. Bieliūnė pateikia komentarą.
Posėdžio pirmininkė kviečia balsuoti už pateiktą Deklaracijos projektą su anksčiau  priimtais pakeitimais.
A. Stankūnas pasisako dėl balsavimo motyvų.
„Už“ – I. Dirmaitė, dr. R. Račienė, D. Skarolskis, J. Šeduikienė, L. H. Vasiliauskė,                                   L. Trakinskienė, I. Petkevičienė, G. Kin, M. Benkunskas, G. Paliušienė, V. Ostrovnoj,                                       R. Krukonienė, J. Mickevičienė, L. Januškevičiūtė (14);
„prieš“ – A. Stankūnas (1);
„susilaikė“ – 0.
N. Stasiulienė balsavime nedalyvavo. 
NUSPRĘSTA. 1. Pritarti pateiktam Deklaracijos „Vilnius – žmogaus teisių miestas“ projektui su šiomis pastabomis:
- patikslinti  šios Preambulės formuluotės „- patvirtino  strategijas  ir  veiksmų  planus,  kuriais  siekiama  spręsti gyventojų integracijai bei gerovei reikalingas priemones bei skiria finansavimą jų įgyvendinimui, lygybės ir pagarbos kiekvieno asmens atžvilgiu užtikrinimui visose Vilniaus miesto savivaldybės veiklos srityse;“ žodžius „lygybės“ ar „lygių galimybių“;
- 1 straipsnio 2 punkto 3 papunktyje „nediskriminavimas ir lygybė“ peržiūrėti sąvokas „lygybė“ ir „lygios galimybės“;
- papildyti  5 straipsnio 4 punktą „Patvirtinus Strategiją, Savivaldybės programos ir veiksmų planai rengiami vadovaujantis jos tikslais, jų įgyvendinimo kryptimis bei principais, siekiant užtikrinti nuoseklią žmogaus teisių ir laisvių integraciją į visų Savivaldybės veiklų ir politikos krypčių formavimą ir vykdymą.“ ir prieš žodį „patvirtinus“ įrašyti žodžius „Savivaldybės tarybai“;
- Preambulėje prie punkto „pažymėdama, kad Vilniaus miesto savivaldybė, siekdama užtikrinti žmogaus teises ir laisves, lygias galimybes visiems, jų gerbimą:“ įrašyti papildomą puntą „Vilniaus miestas 2023 m. vasario 8 d. Tarybos sprendimu prisijungė prie FemCities, tarptautinio moterims draugiškų miestų tinklo;“.  
2. Prašyti Socialinės gerovės skyriaus patarėjos ir Savivaldybės Teisės grupės atstovų iki Tarybos posėdžio A. Stankūnui pateikti informaciją, kur LR įstatymai apibrėžia „žmogaus teisių standartą“ ir nuorodas į pamatinius žmogaus teises ginančius dokumentus.


3. SVARSTYTA. DĖL LIETUVOS AKLŲJŲ IR SILPNAREGIŲ SĄJUNGOS PRAŠYMO DĖL VIEŠOJO TRANSPORTO KAINODAROS KEITIMO IR KOKYBĖS.
Klausimo svarstyme dalyvauja Lietuvos aklųjų ir silpnaregių sąjungos (LASS) ekspertas Andžejus Ravanas, Lietuvos žmonių su negalia sąjungos Vilniaus neįgaliųjų dienos centro atstovė, Vilniaus miesto savivaldybės Asmens su negalia gerovės tarybos pirmininko pavaduotoja Ginta Žemaitaitytė-Buinevičė.
Posėdžio pirmininkė Ieva Dirmaitė prašo įgarsinti prašymą dėl viešojo transporto kainodaros keitimo ir kokybės ir išsakyti pozicijas.
A. Ravanas išreiškia Lietuvos aklųjų ir silpnaregių sąjungos poziciją. Sako, kad žvelgiant globalia prasme neprieštarautų kainų didinimui už viešojo transporto naudojimąsi, tačiau situacija tokia, kad šiai dienai bendruomenė neturi galimybės tvarkingai ir visa apimtimi naudotis viešojo transporto paslaugomis. Tai sudaro trys dedamosios, pirmoji – neturi galimybės sužinoti maršruto atvykimo numerio. Sprendimas integruotas, tačiau jis neveikia. Antra – komposteriai, kurie naujai sumontuoti, jie nėra pritaikyti asmenims su regos negalia ir trečia – stotelių pranešimai arba nutildyti, arba nepakankamai garsiai padaryti, kad galima būtų išgirsti. Sako, kad sprendimai yra, tačiau jie neveikia.
Ginta Žemaitaitytė-Buinevičė pristato platesnį problemos matymą su kuo susiduriama naudojantis viešuoju transportu. Sako, kad yra psichosocialinės negalios, kurių atstovams yra labai svarbu kaina, kurie gauna kainą su lengvata. Plačiau pakomentuoja problemą. Sako, kad yra problema, kaip sužinoti, kiek Vilniuje gyvenama žmonių gaunančių mažiausias pajamas. Kita problema, žmonės su judėjimo negalia. Sako, kad Savivaldybė deklaruoja, kad viešasis transportas yra pritaikytas naudojimui, tačiau nepakanka paties daikto, labai svarbu, kaip juo mokama naudotis. Pakomentuoja vairuotojų nepagarbų elgesį su negalia turinčiais žmonėmis. Sako, kad žmonėms su judėjimo negalia netgi sunku ateiti iki sustojimo, ypač žiemą, kas dar labiau paaštrina problemą. Taip pat pakomentuoja situacija prie Litexpo rūmų. 
Nuomones išreiškė I. Dirmaitė, S. Bieliūnė, A. Stankūnas, G. Paliušienė, L. H. Vasiliauskė.
I. Dirmaitė sako, kad priemonės gali būti pritaikytos, tačiau žmonių supratimas, kultūra ir empatija yra vieni svarbiausių dalykų, referuojant į viešojo transporto vairuotojus ir vairuotojas.
S. Bieliūnė išreiškia nuomonę dėl išsakytų problemų. Mano, kad neturėtume kabėti tik apie vairuotojus, bet ir į medicinos darbuotojus, mokytojus ar apie bet kurią profesiją. Informuoja, kad į Tarybą yra nešamas asmens sveikatos priežiūros veiklos vykdymo standartas, kuriame atskirai visoms įstaigoms parengė rekomendacijas, ką reikėtų žinoti ir ko nedaryti šia tema. Mano, kad kartu su JUDU komanda galėtų parengti rekomendacijų rinkinį viešojo transporto vairuotojams. Siūlytų ateityje turėti skirtingą negalią turinčių žmonių ekspertų grupę, kuri galėtų talkinti atskirais klausimais.
I. Dirmaitė sako, kad Komisijai būtų teikusi siūlymą Administracijai parengti rekomendacijas savivaldybės įmonėms ar Savivaldybės įstaigoms pagal esminius žmogaus teisių užtikrinimo principus. Sako, kad norima, jog problemas visi matytume vienodai.
S. Bieliūnė siūlo viešąjį transportą imti, kaip prioritetą. 
Ginta Žemaitaitytė-Buinevičė prašo nepamiršti klausimo dėl mažas pajamas gaunančių asmenų.
S. Bieliūnė siūlo pagalvoti, kaip padėti žmonėms kreiptis, kad jiems pagalba yra reikalinga.
I. Dirmaitė  siūlo   pagalvoti   Administracijai,   kaip   padaryti,   kad   žmogus  jaustųsi oriai
prašydamas pagalbos. Siūlo pratęsti diskusiją šiuo klausimu ir ieškoti sprendimų atskirame susitikime pas vicemerę kartu su Administracijos skyrių pagal kuravimo sritį darbuotojais.
A. Stankūnas  išreiškia  nuomonę  dėl  imigrantų  ir  vairuotojų  kalbos barjero bendrauti su negalia  turinčiais asmenims. Jo nuomone, vairuotojai turėtų įgyti bazinius lietuvių kalbos mokymus.  Pristato savo poziciją dėl viešojo transporto bilietų kainų brangimo ir naujų transporto priemonių pirkimo. Taip pat klausia, kodėl Vilniaus viešojo transporto įkainiai yra žymiai brangesni už privačių vežėjų.
I. Dirmaitė išreiškia savo nuomonę dėl Administracijos siūlomos naujos viešojo transporto bilietų kainodaros, pažymi, kad pateikimo stadijoje tokio projekto nepalaikė, nes jis nėra subalansuotas ir neatliepia geriausiai miestiečių poreikių, pateikia matymą, ką reikėtų įgyvendinti pirmiausiai dėl VT ir susisiekimo infrastruktūros kokybės gerinimo.
A. Ravanas kviečia nebijoti kreiptis į nevyriausybines organizacijas ir jų ekspertų kompetencijas sprendžiant problemas. 
G. Paliušienė  sako, kad   pritaria   Komisijos pirmininkės siūlymui  parengti  rekomendacijas.  Kadangi  nėra  aiškus skaičius mažų pajamų gavėjų, siūlytų kreiptis į SODRĄ ir Mokesčių inspekciją ir gauti informaciją dėl išmokų dydžio. Turint tą bendrą informaciją, galima bus palyginti poreikius su prieinamumu. Sako, kad šioje vietoje labai reikalinga neįgaliųjų organizacijų pagalba, kad apklausų ir savo narius.
L. H. Vasiliauskė    kviečia    išgirsti    galimybę    Savivaldybei    kreiptis     į   nevyriausybines
organizacijas. Sako, kad yra nacionalinis duomenų rinkimo institutas, taip pat pritaria G. Paliušienės siūlymui kreiptis į SODRĄ ir atrasti tuos žmones, kurie gauna tuos 250,0 Eur ir jiems padaryti nemokamą transportą.
Vyko diskusija.
Posėdžio pirmininkė siūlo prašyti Savivaldybės administracijos parengti rekomendacijas viešojo transporto vairuotojams skirtingų negalių aspektu.
Prieštaraujančių nebuvo.
NUSPRĘSTA. Prašyti Savivaldybės administracijos parengti rekomendacijas viešojo transporto vairuotojams skirtingų negalių aspektu.

4. SVARSTYTA. DĖL VILNIAUS PRISIJUNGIMO PRIE ICORN MIESTŲ TINKLO EIGOS.
Posėdžio pirmininkė Ieva Dirmaitė siūlo klausimo svarstymą atidėti kitam Komisijos posėdžiui.
Prieštaraujančių nebuvo 
NUSPRĘSTA. Atidėti klausimo svarstymą kitam Komisijos posėdžiui.

5. SVARSTYTA. KITI KLAUSIMAI.
Posėdžio pirmininkė Ieva Dirmaitė siūlo kitą Komisijos posėdį organizuoti kovo mėnesį. Į posėdžio darbotvarkę įtraukiant L. H. Vasiliauskės pateiktus klausimus. Taip pat siūlo pradėti peržiūrą, kokioje vykdymo stadijoje yra priimti protokoliniai nutarimai.
Prieštaraujančių nebuvo.
NUSPRĘSTA. 1. Kitą Komisijos posėdį organizuoti kovo mėnesį.
2. Į posėdžio darbotvarkę įtraukiant L. H. Vasiliauskės pateiktus klausimus.
3. Pradėti peržiūrą, kokioje vykdymo stadijoje yra priimti protokoliniai nutarimai.




Posėdžio pirmininkė					        Ieva Dirmaitė

Posėdžio sekretorė					       Lina Matulaitė

